Հանդիպման ձևաչափը բաղկացած էր երկու հատվածից: Առաջին հատվածում Դ. Թումասյանը ներկայացրեց մարդկանց թրաֆիքինգի հասկացությունը, ոլորտը կարգավորող օրենսդրությունը ու նրա զարգացման պատմությունը, պոտենցիալ զոհի իրավունքներն ու թրաֆիքինգից խուսափելու ճանապարհները, ինչպես նաև վտանգի մեջ հայտնվելու դեպքում օգնության աղբյուրներն ու իրավական համակարգի հետ համագործակցության սկզբունքները: